NHSના કારણે જ આપણે પોલિયો અને ડિપ્થેરિયા જેવા રોગોને નાબૂદ કરી શક્યા છીએ તેમજ વિશ્વના સૌપ્રથમ ફેફસા, હાર્ટ અ્ને લિવર ટ્રાન્સપ્લાન્ટ જેવી નવી સારવારોના ક્ષેત્રે પ્રણેતા બની શક્યા છીએ. તાજેતરમાં જ આપણે સ્ટ્રોકમાંથી જીવતદાનનું પ્રમાણ સુધારતી મિકેનિકલ થ્રોમ્બેક્ટોમી, દૃષ્ટિ પુનઃસ્થાપિત કરવા બાયોનિક આઈ તેમજ હાથના ટ્રાન્સપ્લાન્ટ જેવી સર્જિકલ સફળતાઓ પણ આપણને NHSથકી જોવા મળી છે. યુએસ તથા અન્ય દેશોથી વિપરીત, યુકેમાં NHS વિશાળ સુગ્રથિત હેલ્થ સિસ્ટમ છે, જ્યાં પેશન્ટ મંજૂરી આપે તો જન્મ પછી તેમના એક જ NHS નંબરથી ટ્રેક કરી શકાય છે. જેમ વસ્તી વધતી જાય છે તેમ તેમની જરૂરિયાતો પણ વધુ જટિલ બનતી જાય છે. આ સંજોગોમાં આરોગ્યસંભાળ કેવી રીતે પૂરી પાડવી તેનો મુદ્દો પુનઃ વિચારણા માગી લે છે. જોકે, આ ૭૦ વર્ષની મજલમાં આપણી હેલ્થ સિસ્ટમે નાનુ કાર્ય કર્યું નથી.